Document ID: /roh_data/filtered/fineweb-2-filterrobots_roh.jsonl.gz/16053

La PCD renconuscha bain ch'il chantun sto reducir circa 100 hectaras terren da bajegiar. La finala hai dà avant tschintg onns ina votaziun federala – ed il chantun sto uss adattar sia lescha.
Ils cristiandemocrats pretendan dentant ch'i dettia ina gulivaziun faira e solidarica tranter las vischnancas, pia tranter quellas che ston reducir lur zonas e quellas che creschan e dastgan engrondir lur zonas da bajegiar. Sch'i va per ils detagls quant bler che tgi sto pajar, respectivamain quant che vegn cumpensà, lura vulessan ins laschar tant sco pussaivel maun liber a las vischnancas.
Sustegn da la PBD
Era la Partida burgais-democrata ha discutà la lescha en vista a la sessiun dal Cussegl grond. La PBD sustegna la revisiun. Quai tranter auter era perquai ch'i mancan alternativas.
Debatta en la sessiun d'october
En scadin cas spetga sin deputadas e deputads ina debatta brisanta en in'emna. Er la PPS e la PLD han numnadamain fatg a savair lur critica – per part massiva – encunter la proposta da la regenza.
RR novitads 17:00